Agtergrond: Daar bly ’n gebrek aan navorsing met betrekking tot tydelike posisies vir buitelandse professionele gesondheidswerkers in Suid-Afrika (SA) as ’n moontlike strategiese oplossing vir die tekort aan gesondheidswerkers in die land. Die ’Out of Programme Experience’ (OOPE) inisiatief, wat deur die ‘London GP Deanery’ georganiseer word, se doel is om ’n volhoubare invloei van Britse dokters-in-opleiding aan plattelandse openbare gesondheidsfasiliteite te voorsien.